Fire nordjyske borgmestre talte imod, at sparekniven skal ramme flådestationen i Frederikshavn. De var på besøg i København tirsdag. - Det handler om to milliarder, og det har uhyre stor betydning for alle i Vendsyssel. hvad det munder ud i, siger den ene af de fire borgmestre, Arne Boelt fra Hjørring til P4 Nordjylland. De fire borgmestre fra Hjørring, Jammerbugt, Frederikshavn og Brønderslev appellerede til især at lade de arbejdspladser være, som genererer op til tre-fire andre arbejdspladser hos underleverandører. - Skal der prioriteres, så er det umådelig vigtigt, at vi bevarer Flådestation Frederikshavn. Det er vi alle enige om, siger Arne Boelt til TV2/Nord.

Referat:
De kommende spareøvelser i Forsvaret skal ikke gå ud over flådestationen i Frederikshavn. Det mener nordjyske borgmestre.